ΕΥΑΘ: Αύξηση 2,38% του κύκλου εργασιών το 2021 | e-Asfalistiki\nΕΥΑΘ: Αύξηση 2,38% του κύκλου εργασιών το 2021\nΠαρασκευή, 15 Απριλίου 2022 12:29\nΥψηλές λειτουργικές επιδόσεις και ταυτόχρονα υψηλό ενεργειακό κόστος παρουσίασε ο όμιλος της ΕΥΑΘ Α.Ε. για την οικονομική χρήση του 2021.\nΚαι το 2021, παρά τις αντιξοότητες από τις εξελίξεις στον ενεργειακό τομέα, οι λειτουργικές επιδόσεις της ΕΥΑΘ Α.Ε. υπήρξαν εξαιρετικές, η εισπραξιμότητά της ήταν η μεγαλύτερη των τελευταίων ετών και τα ταμειακά διαθέσιμα αυξήθηκαν σημαντικά, χάρη στον επιχειρησιακό σχεδιασμό και την προβλεψιμότητα στη διαχείριση των κινδύνων.\nΓια τα επόμενα έτη προβλέπεται απορρόφηση και ισοστάθμιση μεσοπρόθεσμα του υψηλού ενεργειακού κόστους, παράλληλα με υπεύθυνη, βιώσιμη ανάπτυξη, με έργα ενεργειακής εξισορρόπησης και κοινωνικής αλληλεγγύης.\nΟ κύκλος εργασιών του Ομίλου ανήλθε στο ποσό των € 73.626 χιλ. έναντι € 71.911 χιλ. της προηγούμενης οικονομικής χρήσης σημειώνοντας αύξηση 2,38%, λόγω της αύξησης των εσόδων από την παροχή υπηρεσιών αποχέτευσης και την παροχή υπηρεσιών ύδρευσης.\nΤα μικτά κέρδη ανήλθαν στο ποσό των € 23.077 χιλ. έναντι € 27.622 χιλ. το 2020, σημειώνοντας μείωση κατά 16,46 %, λόγω των αυξημένων εξόδων της σύμβαση για τη λειτουργία και συντήρηση της Εγκατάστασης Επεξεργασίας Λυμάτων Θεσσαλονίκης ΕΕΛΘ) και του αυξημένου ενεργειακού κόστους.\nΤα προ φόρων κέρδη ανήλθαν στα € 15.753 χιλ. έναντι € 16.725 χιλ. της προηγούμενης χρήσης, παρουσιάζοντας μείωση 5,81 %.\nΤα μετά φόρων κέρδη ανήλθαν στο ποσό των € 11.335 χιλ. έναντι € 11.881 χιλ. το 2020, παρουσιάζοντας μείωση κατά 4,59 %.\nΤα κέρδη ΕΒΙΤDA ανήλθαν σε € 20.971 χιλ. έναντι € 22.607 χιλ. την προηγούμενη χρήση, σημειώνοντας μείωση κατά 7,24 %.\nΗ εταιρεία παρουσιάζει ισχυρή ταμειακή βάση, με ταμειακά διαθέσιμα ύψους € 91.305 χιλ. έναντι € 81.916 χιλ. αυξημένα κατά 11,46 %.\nΤα Ίδια Κεφάλαια του Ομίλου ανέρχονται την 31.12.2021 σε € 189.253 χιλ.\nΑύξηση 39,9% σημείωσε ο κύκλος εργασιών των επιχειρήσεων τον Φεβρουάριο\nΕΥΔΑΠ: Αύξηση 9,2% του κύκλου εργασιών το 2021\nAttica Group: Αύξηση 20% του κύκλου εργασιών το 2021\nΕΥΑΘ: Αύξηση κατά 6,82% στα κέρδη προ φόρων το 9μηνο


ΤΗΝ ΩΡΑ ΠΟΥ ΕΜΕΙΣ ΣΥΖΗΤΑΜΕ ΤΟ ΠΩΣ ΘΑ ΠΟΥΛΗΣΟΥΜΕ ΤΙΣ ΑΜΥΝΤΙΚΕΣ ΜΑΣ ΒΙΟΜΗΧΑΝΙΕΣ… – TourkikaNea.gr\nΤΗΝ ΩΡΑ ΠΟΥ ΕΜΕΙΣ ΣΥΖΗΤΑΜΕ ΤΟ ΠΩΣ ΘΑ ΠΟΥΛΗΣΟΥΜΕ ΤΙΣ ΑΜΥΝΤΙΚΕΣ ΜΑΣ ΒΙΟΜΗΧΑΝΙΕΣ…\nTo υπουργείο εθνικής Αμύνης και η Aselsan υπέγραψαν συμφωνία για παραγωγή κιτ κατεύθυνσης με λέιζερ\nΤο υπουργείο Εθνικής Αμύνης, βάσει των αναγκών της Πολεμικής Αεροπορίας υπέγραψε συμφωνία με την Aselsan για προμήθεια κιτ κατεύθυνσης με λέιζερ\nΥπογράφηκαν δύο συμφωνίες συνολικού ύψους 88,9 εκ. λιρών. Στην ανακοίνωση που έγινε από την Aselsan αναφέρεται πως υπογράφηκαν δύο συμφωνίες, η μια ύψους 31 εκ.$ για την προμήθεια κιτ κατεύθυνσης μέσω λέιζερ και η άλλη 57,9 εκ. $ για κιτ ακριβούς κατεύθυνσης.\nΗ Aselsan παράγει βόμβες GBU-12\nΗ Aselsan παλιότερα είχε παράξει μετά από άδεια τις μέσω λέιζερ κατευθυνόμενες βόμβες Paveway-II που έχουν ως βάση τις MK82. Η προσθήκη του κιτ κατεύθυνσης με λέιζερ σε βόμβες γενικής χρήσης, στοχεύει στην αύξηση του ποσοστού ευστοχίας. Το κιτ κατεύθυνσης βόμβας που παράγεται από την Aselsan είναι 2ης γενιάς. Η Aselsan πέτυχε να παράξει έκδοση του κιτ, συμπεριλαμβανομένων και των πλακετών του.\nΟι κατευθυνόμενες με λέιζερ βόμβες που μπήκαν στον αμερικανικό στρατό το 1976, πέραν των ΗΠΑ συνεχίζουν να χρησιμοποιούνται σε πολλές χώρες του ΝΑΤΟ.\nΒάρος : 227 κιλά\nΜήκος 2,21 μ.\nΔιάμετρος 273 mm\nΒεληνεκές : Περίπου 13 χλμ\nΦωτογραφία : Τα αεροσκάφη της Πολεμικής Αεροπορίας στα πλαίσια του αντιτρομοκρατικού αγώνα κάνουν χρήση των βομβών GBU, κατά των φωλιών της τρομοκρατίας. F-16 της 182ης μοίρας (Γεράκι) της 8ης αεροπορικής βάσης, φέρει βομβα κατευθυνόμενη με λέιζερ τύπου GBU-10E/B\n← ΤΑ ΠΡΩΤΑ ΔΗΜΟΣΙΕΥΜΑΤΑ ΣΤΟΝ ΜΕΙΟΝΟΤΙΚΟ ΤΥΠΟ ΣΧΕΤΙΚΑ ΜΕ ΤΑ ΤΕΚΤΑΙΝΟΜΕΝΑ ΣΤΗΝ ΤΟΥΡΚΙΑ\nΜΕΡΙΚΑ ΤΟΥΙΤΣ ΤΟΥ ΔΗΜΟΤΙΚΟΥ ΣΥΜΒΟΥΛΟΥ ΜΥΚΗΣ ΚΑΙ ΙΔΙΟΚΤΗΤΗ ΤΗΣ ΕΦ. ΜΙΛΛΕΤ ΤΖΕΓΚΙΖ ΟΜΕΡ →